Pöytäkirja 28.02.2018/Pykälä 17
Lähihoitajan pysyvän työsuhteen muuttaminen sairaanhoitajan pysyväksi työsuhteeksi
Sotelk 28.02.2018 § 17
Sosiaali- ja terveyslautakunnan päätöksen mukaan terveyskeskuksen vuodeosaston toimintaa kehitetään akuutti- ja kuntoutusosastoksi. 1.1.2018 pitkäaikaispotilaille tarkoitettuja laitospaikkoja on vähennetty 7 ja akuuttipotilaiden hoitopaikat nousivat 23. Vuodeosaston työskentely painottuu enemmän äkillisesti sairastuneiden tutkimus- ja kuntoutuspotilaiden hoitoon, erikoissairaanhoidosta tuleviin sekä saattohoitopotilaisiin. Sairaanhoitajan koulutus mahdollistaa laajemman ja joustavamman työskentelyn vuodeosastolla.
Osana terveyskeskuksen vuodeosaston toiminnan kehittämistä esitän terveyskeskuksen vuodeosaston lähihoitajan pysyvän työsuhteen muuttamista sairaanhoitajan pysyväksi työsuhteeksi 1.3.2018. Samalla työsuhteeseen nimetään sairaanhoitaja Sanna Fagerholm. Sanna Fagerholm työskentelee lähihoitajan toimessa terveyskeskuksen vuodeosastolla. Hän on valmistunut sairaanhoitajaksi 17.11.2017 Lapin ammattikorkeakoulusta.
Sosiaali- ja terveyslautakunta päättää muuttaa terveyskeskuksen vuodeosaston lähihoitajan pysyvän työsuhteen sairaanhoitajan pysyväksi työsuhteeksi. Siihen nimetään sairaanhoitaja Sanna Fagerholm. Sairaanhoitajan toimi on Kittilän kuntaan ja sijoituspaikkana on tällä hetkellä vuodeosasto.